**Eiropas Savienības kohēzijas politikas programmas 2021.–2027.gadam 2.3.1. specifiskā atbalsta mērķa “Veicināt ilgtspējīgu daudzveidu mobilitāti pilsētās” 2.3.1.2. pasākuma “Multimodāls sabiedriskā transporta tīkls” (turpmāk – pasākums)** **pirmās** **projektu iesniegumu atlases kārtas nolikums**

|  |  |
| --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2024. gada 19. novembra noteikumi Nr. 726 “Eiropas Savienības kohēzijas politikas programmas 2021.–2027. gadam 2.3.1. specifiskā atbalsta mērķa “Veicināt ilgtspējīgu daudzveidu mobilitāti pilsētās” 2.3.1.2. pasākuma “Multimodāls sabiedriskā transporta tīkls” īstenošanas noteikumi” (turpmāk – [MK noteikumi](https://likumi.lv/ta/id/356556-eiropas-savienibas-kohezijas-politikas-programmas-2021-2027-gadam-2-3-1-specifiska-atbalsta-merka-veicinat-ilgtspejigu)). |
| Finanšu nosacījumi | Pasākuma ietvaros plānotais kopējais attiecināmais finansējums ir 88 701 370,00 *euro*, tai skaitā elastības finansējums – 13 990 452,00 *euro*, ko veido Eiropas Reģionālās attīstības fonda (turpmāk – ERAF) finansējums – 75 396 164,00 *euro* (no tā elastības finansējums – 11 891 884,00 *euro*) un nacionālais (pašvaldību un privātais) finansējums - ne mazāk kā 13 305 206,00 *euro* (no tā elastības finansējums – 2 098 568,00 *euro*).Pirmās atlases kārtas pieejamais finansējums ir 74 710 918,00 *euro*, tai skaitā ERAF finansējums – 63 504 280,00 *euro* un nacionālais (pašvaldību un privātais) finansējums - ne mazāk kā 11 206 638,00 *euro.* Pieejamais atlases kārtas finansējums ir vienāds visiem MK noteikumu 16. punktā minētajiem sabiedriskā transporta savienojumu punktu veidiem:* sabiedriskā transporta savienojumu punktu attīstībai simetrijas mezglos – 24 903 639,33 *euro*, tai skaitā ERAF finansējums – 21 168 093,33 *euro* un nacionālais (pašvaldību un privātais) finansējums - ne mazāk kā 3 735 546,00 *euro*;
* sabiedriskā transporta savienojumu punktu attīstībai pārsēšanās punktos – 24 903 639,33 *euro*, tai skaitā ERAF finansējums – 21 168 093,33 *euro* un nacionālais (pašvaldību un privātais) finansējums - ne mazāk kā 3 735 546,00 *euro*;
* sabiedriskā transporta savienojumu punktu attīstībai pārējās stacijās – 24 903 639,33 *euro*, tai skaitā ERAF finansējums – 21 168 093,33 *euro* un nacionālais (pašvaldību un privātais) finansējums - ne mazāk kā 3 735 546,00 *euro.*

Projekta iesnieguma minimālais kopējo attiecināmo izmaksu apmērs nav mazāks par 200 000,00 *euro* (ieskaitot).Projekta iesniegumam pieejamais maksimālais ERAF finansējums ir:* sabiedriskā transporta savienojumu punktu attīstībai simetrijas mezglos – līdz 4 000 000,00 *euro*;
* sabiedriskā transporta savienojumu punktu attīstībai pārsēšanās punktos – līdz 2 000 000,00 *euro*;
* sabiedriskā transporta savienojumu punktu attīstībai pārējās stacijās – līdz 1 000 000,00 *euro*.

Maksimālais attiecināmais ERAF finansējuma apmērs ir līdz 85 % un nacionālais līdzfinansējums (pašvaldību un privātais finansējums) nav mazāks par 15 % no projektam plānotā kopējā attiecināmā finansējuma. ERAF finansējumu piešķir granta veidā.Izmaksas ir attiecināmas, ja tās nav radušās agrāk par 2022. gada 25. novembri, izņemot komercdarbības atbalstu. Komercdarbības atbalsta gadījumā līgumus noslēdz un ar ieguldījumiem saistītos darbus uzsāk pēc projekta iesnieguma iesniegšanas atbilstoši regulas Nr. 651/2014 6. pantam, un ievērojot MK noteikumu 29.1. apakšpunkta nosacījumus. |
| Komercdarbības atbalsta veidi | * Eiropas Komisijas 2014. gada 17. jūnija Regulas (ES) [651/2014](https://eur-lex.europa.eu/legal-content/LV/TXT/?uri=CELEX%3A32014R0651) , ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – regula Nr. 651/2014), 36.a un 48. pants;
* Eiropas Komisijas 2011. gada 20. decembra Lēmums Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi;
* Eiropas Komisijas 2023. gada 13. decembra Regulu (ES) 2023/2831 par Līguma par ES darbību 107. un 108. panta piemērošanu *de minimis* atbalstam,ievērojot 1. panta 1. punktā minētos nozaru un darbību ierobežojumus.
 |
| Projektu iesniegumu atlases īstenošanas veids | Atklāta projektu iesniegumu atlase. |
| Projekta iesnieguma iesniegšanas termiņš | No 2024. gada 28. decembra | līdz 2025. gada 28. februārim |

1. Prasības projekta iesniedzējam un sadarbības partnerim
2. Projektu iesniedzēji, kas pēc projekta apstiprināšanas ir finansējuma saņēmēji, ir pašvaldības un pašvaldību kapitālsabiedrības. Pašvaldību kapitālsabiedrības var pretendēt atbalstam ar attiecīgās pašvaldības, kuras teritorijā plānotas darbības, rakstveidā sniegto piekrišanu.
3. Projekta iesniedzējs projekta īstenošanā var iesaistīt sadarbības partnerus, noslēdzot sadarbības līgumu atbilstoši normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.-2027. gada plānošanas periodā. Sadarbības partneri var iesaistīties ar valdījumā vai īpašumā esošu nekustamo īpašumu, ja nekustamais īpašums ir nepieciešams projekta mērķu sasniegšanai.
4. Atbalstāmās darbības un izmaksas
5. Pasākuma ietvaros ir atbalstāmas darbības, kas noteiktas MK noteikumu 26. punktā.
6. Projekta iesniegumā plāno izmaksas atbilstoši MK noteikumu 27. un 28. punktiem, ievērojot vienam projektam pieejamo maksimālo ERAF finansējuma ierobežojumu atbilstoši MK noteikumu 16. punktam un minimālo kopējo attiecināmo izmaksu apmēru atbilstoši MK noteikumu 14. punktam.
7. Projektu īsteno saskaņā ar vienošanos vai līgumu par projekta īstenošanu, kas noslēgts starp finansējuma saņēmēju un Centrālo finanšu un līgumu aģentūru (turpmāk - sadarbības iestāde), bet **ne ilgāk kā līdz 2026. gada 30. jūnijam**.
8. Izmaksu plānošanā jāņem vērā Finanšu ministrijas 2023. gada 25. septembra vadlīnijas Nr.1.2. “[Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027. gada plānošanas periodā](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda)”.
9. Informācija par uz atlases kārtas izsludināšanas dienu aktuālajiem makroekonomiskajiem pieņēmumiem un prognozēm, atbilstoši normatīvajiem aktiem publiskās un privātās partnerības jomā, ko projekta iesniedzējs izmanto sagatavojot projekta iesniegumu, pieejama <https://www.fm.gov.lv/lv/makroekonomiskie-pienemumi-un-prognozes?utm_source=https%3A%2F%2Fwww.google.com%2F> (publicētas 01.07.2024.).
10. Projekta īstenošanas gaitā radušos izmaksu sadārdzinājumu finansējuma saņēmējs sedz no saviem līdzekļiem. Izmaksas, kuru finansēšana būtu klasificējama kā komercdarbības atbalsts, finansē no līdzekļiem, kas brīvi no jebkāda komercdarbības atbalsta.
11. Projektu iesniegumu noformēšanas un iesniegšanas kārtība
12. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/> :
	1. juridiska persona, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
	2. ja juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, projekta iesniedzējs iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
13. Projektu portālā aizpilda projekta iesnieguma datu laukus un pievieno šādus dokumentus:
	1. projekta budžetā (projekta iesnieguma sadaļā “Projekta budžeta kopsavilkums”) visu norādīto izmaksu apmēru pamatojošos dokumentus, piemēram, finanšu piedāvājumi, būvniecības tāmes, noslēgtie līgumi ar pielikumiem kopijas, rēķini par jau veiktajiem izdevumiem vai jebkura cita informācija, kas pamato projektā iekļauto izmaksu apjomu;
	2. Projekta budžeta kopsavilkuma pielikumu *(atbilstoši atlases nolikuma 3. pielikumā esošajai formai)*;
	3. aizpildītu sadarbības iestādes tīmekļvietnē (<https://www.cfla.gov.lv/lv/paligs-finansejuma-sanemejiem/iepirkumi>) pieejamo publisko iepirkumu dokumentācijas atbilstības pārbaudes lapu un iepirkuma norises atbilstības pārbaudes lapu;
	4. Detalizētu plānoto darbību aprakstu, kurā iekļauts darbību uzraudzības apraksts un preventīvo pasākumu apraksts, vienlaikus iekļaujot informāciju, vai veicot būvdarbu iepirkumu tika ievērotas obligātās vai papildu prasības atbilstoši Ministru kabineta 2017. gada 20. jūnija noteikumos Nr.353 “Prasības zaļajam publiskajam iepirkumam un to piemērošanas kārtība” noteiktajām grupām;
	5. Apliecinājumu par saimnieciskas darbības, papildinošās saimnieciskas darbības veikšanu infrastruktūrā (*atbilstoši atlases nolikuma 9. pielikuma formai*);
	6. *(ja dokumenti nav pieejami valsts vienotajā datorizētajā zemesgrāmatā* [*www.zemesgramata.lv*](http://www.zemesgramata.lv)*)* informāciju, ka infrastruktūras objekts, kurā plānots veikt ieguldījumus, ir finansējuma saņēmēja īpašumā, ilgtermiņa nomā, bezatlīdzības lietošanā, valdījumā vai turējumā un finansējuma saņēmēja tiesības uz konkrēto objektu vai īpašumu ir nostiprinātas valsts vienotajā datorizētajā Zemesgrāmatā[[1]](#footnote-2);
	7. *(ja projekta iesniedzējs projekta īstenošanā iesaista sadarbības partneri atbilstoši MK noteikumu 20. punktam)* noslēgto sadarbības līgumu starp projekta iesniedzēju un sadarbības partneri;
	8. *(ja projekta iesniedzējs ir pašvaldības kapitālsabiedrība)* pašvaldības, kuras teritorijā ir plānotas darbības, rakstveida piekrišanu brīvā formā par pašvaldības kapitālsabiedrības dalību 2.3.1.2. pasākuma “Multimodāls sabiedriskā transporta tīkls” pirmajā atlases kārtā;
	9. *Ja projektā paredzētas darbības, kurām piemērojami komercdarbības atbalsta nosacījumi, kā arī, ja projekta kopējās izmaksas pārsniedz 1 000 000 euro (ieskaitot PVN):* izmaksu un ieguvumu analīzi (finanšu un ekonomiskā analīze) atbilstoši atlases nolikuma 4. pielikuma formai;
	10. *Ja projekts pēc tā apstiprināšanas būs stratēģiski svarīgs projekts[[2]](#footnote-3) un vienlaikus ir valstspilsētas projekts, kas paredz šo noteikumu 16.1. apakšpunktā minētā sabiedriskā transporta savienojumu punkta izbūvi:* projekta komunikācijas plānu, kas paredz nodrošināt vismaz viena plašāka mēroga publicitātes pasākumu mediju intereses un sabiedrības uzmanības piesaistīšanai projekta atklāšanas, vidusposma vai noslēguma fāzē saskaņā ar šo noteikumu 34. punktu;
	11. *Ja projekta ietvaros paredzēta simetrijas mezglu un pārsēšanās punktu izbūve:*
		1. valsts akciju sabiedrības “Latvijas dzelzceļš” apliecinājumu par pabeigtu paaugstināta perona izbūvi (*atbilstoši atlases nolikuma 8. pielikuma formai*);
		2. valsts sabiedrības ar ierobežotu atbildību “Autotransporta direkcija” izziņa, kurā norādīts ar dzelzceļu pārvadāto pasažieru skaits (apgrozījums) 2023. gadā plānotajā projekta īstenošanas vietā;
	12. *Ja projekta ietvaros plānoti ieguldījumi atbilstoši 27.9., 27.13. un 27.15. apakšpunktam:*
		1. *de minimis* atbalsta uzskaites sistēmā (turpmāk - sistēma) sagatavotās veidlapas izdruku par sniedzamo informāciju *de minimis* atbalsta uzskaitei un piešķiršanai vai projekta iesniegumā norāda sistēmā aizpildītās veidlapas identifikācijas numuru komercdarbības atbalsta gadījumā *(ja plānots attiecināt MK noteikumu 27.1.1., 27.1.2., 27.1.3., 27.1.4. un 27.11. apakšpunktā minētās izmaksas un tās radušās pirms projekta iesnieguma iesniegšanas, un nepieciešamas MK noteikumu 27.13. un 27.9. apakšpunktā minēto darbību īstenošanai);*
		2. ja ir paredzēta komercdarbības atbalsta kumulācija, informāciju par plānoto un piešķirto komercdarbības atbalstu par tām pašām attiecināmajām darbībām un izmaksām (*atbilstoši atlases nolikuma 6. pielikuma formai*);
	13. *Ja projekta ietvaros plānoti ieguldījumi atbilstoši MK noteikumu 27.15. apakšpunktam un projekta iesniedzējs ir pašvaldība*:
		1. pakalpojuma līgums par ūdenssaimniecības sabiedrisko pakalpojumu sniegšanu, kurā iekļautas MK noteikumu 23.2. - 23.8. apakšpunktā noteiktās prasības;
		2. apliecinājums brīvā formā, ka ūdenssaimniecības sabiedrisko pakalpojumu sniedzējs kārto atsevišķu grāmatvedības uzskaiti katram sabiedriskā pakalpojuma veidam un minētā uzskaite kopējā grāmatvedības uzskaitē ir nodalīta no citiem saimnieciskās darbības veidiem, vai arī sabiedrisko pakalpojumu sniedzēja grāmatvedības kontu plānu;
		3. vispārējas tautsaimnieciskas nozīmes pakalpojuma pilnvarojuma uzlicēja apliecinājumu, ka tas nodrošina atlīdzības (kompensācijas) maksājumu aprēķinu kontroli un pārskatīšanu, kā arī atlīdzības (kompensācijas) maksājumu pārmaksas novēršanu un atmaksāšanu (*atbilstoši atlases nolikuma 7. pielikuma formai*).
14. Ja kāds no augstāk minētajiem dokumentiem pieejams projekta iesniedzēja vai citā tīmekļvietnē, lūdzam projekta iesniegumā norādīt tīmekļvietnes adresi attiecīgajā projekta iesnieguma sadaļā.
15. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
16. Lai nodrošinātu kvalitatīvu projekta iesnieguma aizpildīšanu, izmanto projektu iesniegumu aizpildīšanas metodiku (projektu iesniegumu atlases nolikuma (turpmāk – atlases nolikums) 1. pielikums).
17. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam projekta iesniedzējs pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
18. Projekta iesniegumā summas norāda *euro* ar precizitāti līdz diviem cipariem aiz komata.
19. **Projekta iesniegumu iesniedz līdz projektu iesniegumu iesniegšanas beigu datumam.**
20. Ja projekta iesniegums iesniegts pēc projektu iesniegumu iesniegšanas beigu datuma, tas netiek vērtēts. Sadarbības iestāde par to informē projekta iesniedzēju.
21. Projekta iesniedzējam pēc projekta iesnieguma iesniegšanas sadarbības iestādē, tiek nosūtīts Projektu portāla automātiski sagatavota elektroniskā pasta vēstule par projekta iesnieguma iesniegšanu.
22. Projektu iesniegumu vērtēšanas kārtība
23. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/2509 61. pantā noteikto.
24. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
25. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
26. Nepieciešamības gadījumā, vērtēšanas komisija kā neatkarīgus ekspertus projektu iesniegumu izvērtēšanai var pieaicināt ekspertus, kas tiek piesaistīti no sadarbības iestādes vai citām iestādēm, vai arī institūcijām. Eksperta vērtējumam ir rekomendējošs raksturs. Pieaicinātais eksperts, veicot darba uzdevuma izpildi, ievēro objektivitātes un konfidencialitātes nosacījumus.
27. Vērtēšanas komisija pēc projektu iesniegumu iesniegšanas beigu datuma vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (atlases nolikuma 2. pielikums) un Projektu portālā aizpildot projekta iesnieguma vērtēšanas veidlapu.
28. Pirms šī nolikuma 23. punktā noteiktās vērtēšanas uzsākšanas, komisijas sadarbības iestādes pārstāvji pārbauda projekta iesniedzēja (attiecināms, ja projektā paredzēts komercdarbības atbalsts) un sadarbības partnera, ja tāds projektā ir paredzēts, atbilstību Likuma 22.pantā noteiktajiem izslēgšanas noteikumiem, ievērojot MK noteikumos Nr. 408 noteikto kārtību, unveic projekta iesniedzēja un sadarbības partnera, ja tāds projektā ir paredzēts, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs ir pašvaldību kapitālsabiedrība un atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu. Ja projekta iesniedzējs neatbilst, taču sadarbības partneris atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums nav uzskatāms par noraidītu, bet šī nolikuma 30. punktā noteiktajā atzinumā iekļauj nosacījumu izslēgt attiecīgo sadarbības partneri no dalības projektā.
29. Projekta iesnieguma atbilstību projektu iesniegumu vērtēšanas kritērijiem vērtē, vispirms izvērtējot visus neprecizējamos (ja attiecināms, vienotais izvēles kritērijs Nr.2.1. un Nr. 2.5.) kritērijus. Ja projekta iesniegums kādā no secīgi vērtētajiem neprecizējamiem kritērijiem saņem vērtējumu “Nē”, vērtēšanu neturpina, vērtēšanas veidlapā pārējiem kritērijiem norādot “Netiek vērtēts”. Ja projekta iesniegums atbilst neprecizējamiem kritērijiem, vērtē visus precizējamos kritērijus šādā secībā:
	1. vienotie kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā),
	2. vienotie izvēles kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā);
	3. specifiskie atbilstības kritēriji (vērtē visi balsstiesīgie vērtēšanas komisijas locekļi);
	4. kvalitātes kritēriji (vērtē visi balsstiesīgie vērtēšanas komisijas locekļi).

Kvalitātes kritērijā Nr. 4.1. [[3]](#footnote-4) “Projekta gatavības pakāpe” projekta iesniegumā plānoto būvniecības darbību gatavību fiksē uz projektu iesniegumu atlases pēdējo dienu, t.i., dienu līdz kurai var iesniegt projekta iesniegumu.

1. Pēc projektu iesniegumu izvērtēšanas, vērtēšanas komisija projektu iesniegumus sarindo prioritārā secībā, ņemot vērā projektu iesniegumu dalījumu grupās, pēc MK noteikumu 16. punktā minētajiem sabiedriskā transporta savienojumu punktu veidiem.
2. Lai noteiktu, kuru projektu īstenošanai finansējums ir pietiekams, projektu iesniegumus sarindo:
	1. Prioritārā secība tiek veidota, dodot priekšroku projektam ar lielāko kvalitātes kritēriju summu: Kk = K1 + K2 + K3 + K4

*kur:*

Kk – Kvalitātes kritēriju kopsumma;

K1 – Projekta gatavības kritērijs[[4]](#footnote-5);

K2 – Kopējais sabiedriskā transporta savienojuma punkta attīstības kritērijs;

K3 – Projekta iesniedzēja līdzfinansējuma kritērijs;

K4 – Plānoto apkalpoto pasažieru apjoma kritērijs.

* 1. Vienādu punktu skaita gadījumā prioritāte tiks piešķirta projektu iesniegumiem ar lielāko projekta iesniedzēja līdzfinansējuma apmēru (kritērija K3 ; skatot divas zīmes aiz komata).
	2. Ja arī tad vienas grupas projektu iesniegumiem ir vienāds punktu skaits, tad prioritāte tiek piešķirta tam projekta iesniegumam, kur pēdējo piecu gadu laikā plānotajā projekta īstenošanas vietā projekta iesniedzējs ir veicis lielākās investīcijas;
	3. Ja kādā no MK noteikumu 16.2. un 16.3. apakšpunktā minētajām sabiedriskā transporta savienojumu punktu veidiem, kopumā ir iesniegti projektu iesniegumi par mazāku pieejamā finansējuma kopsummu, tad sadarbības iestāde, saskaņojot ar atbildīgo iestādi, var pārvirzīt neizmantoto finansējumu primāri MK noteikumu 16.1. apakšpunktā noteiktajiem sabiedriskā transporta savienojuma punktiem.
1. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
2. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.
3. Lēmuma pieņemšanas un paziņošanas kārtība
4. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
5. Lēmumu sadarbības iestāde pieņem divu mēnešu laikā pēc projektu iesniegumu iesniegšanas beigu datuma.
6. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
	1. projekta iesniegums atbilst projektu iesniegumu vērtēšanas kritērijiem;
	2. projektu iesniegumu pirmās atlases kārtas ietvaros ir pieejams finansējums projekta īstenošanai.
7. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības. Precizējot projekta iesniegumu nav pieļaujama sākotnēji plānoto iznākuma rādītāju samazināšana (ja vien tas neatbilst lēmumā par projekta iesnieguma apstiprināšanu ar nosacījumu iekļautajiem nosacījumiem), pretējā gadījumā projekta iesniegums var tikt noraidīts.
8. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
	1. uz projekta iesniedzēju (gadījumā, ja pašvaldība kā projekta iesniedzējs projektā paredz komercdarbības atbalstu) attiecas vismaz viens no Likuma 22. pantā minētajiem izslēgšanas noteikumiem;
	2. projekta iesniegums neatbilst projektu iesniegumu neprecizējamam projektu iesniegumu vērtēšanas kritērijam;
	3. pasākuma projektu iesniegumu pirmās atlases kārtas ietvaros nav pieejams ERAF finansējums projekta īstenošanai;
	4. projekta iesniedzējs ir radījis mākslīgus apstākļus[[5]](#footnote-6) vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tam labvēlīgu lēmumu;
	5. attiecībā uz šo projekta iesniedzēju (attiecināms, ja projekta iesniedzējs ir pašvaldību kapitālsabiedrība), tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
9. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, vērtēšanas komisija vērtē projekta iesniegumu atkārtoti. Ja tiek konstatēta kāda no lēmumā noteiktajiem nosacījumiem neizpilde vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst kādam projektu iesniegumu vērtēšanas kritērijiem, precizētā projekta iesnieguma vērtēšanu neturpina. Pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
	1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projekta/-u iesnieguma/-u vērtēšanas kritērijiem.
10. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi sadarbības iestāde sagatavo elektroniska dokumenta formātā un vienlaicīgi paziņo projektu iesniedzējiem normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās vai līguma par projekta īstenošanu slēgšanas procedūru.
11. Sadarbības iestāde var negaidīt visu projektu iesniegumu vērtēšanas rezultātus un paziņot projekta iesniedzējam lēmumu atsevišķi, ja tiek pieņemts lēmums par projekta iesnieguma noraidīšanu, izņemot šī nolikuma 34.3. apakšpunktā noteiktajā gadījumā.
12. Sadarbības iestādei ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt projekta iesniegumu, kurš atbilstoši nolikuma 27. punktā noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Sadarbības iestāde projekta iesniedzējam nosūta vēstuli ar lūgumu apliecināt gatavību īstenot projektu.
	1. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu, sadarbības iestāde atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu.
	2. Ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot projektu iesniegumu sarindošanas prioritāro secību.
13. Informāciju par apstiprinātajiem projekta iesniegumiem sadarbības iestāde publicē tīmekļa vietnē [https://www.cfla.gov.lv/lv/2-3-1-2-k-1](https://www.cfla.gov.lv/lv/2-3-1-2-k-1k)
14. Papildu informācija
15. Jautājumus par projektu iesniegumu sagatavošanu un iesniegšanu lūdzam:
	1. sūtīt uz tīmekļa vietnē [https://www.cfla.gov.lv/lv/2-3-1-2-k-1](https://www.cfla.gov.lv/lv/2-3-1-2-k-1k) norādītās kontaktpersonas elektroniskā pasta adresi vai pasts@cfla.gov.lv vai
	2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
16. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas beigu datumam.
17. Atbildes uz iesūtītajiem jautājumiem tiks nosūtītas elektroniski jautājuma uzdevējam.
18. Tehniskais atbalsts par projekta iesnieguma aizpildīšanu Projektu portāla e-vidē tiek sniegts sadarbības iestādes oficiālajā darba laikā, aizpildot Projekta portālā sistēmas pieteikumu , rakstot uz vis@cfla.gov.lv vai zvanot uz +371 20003306.
19. Aktuālā informācija par projektu iesniegumu atlasi ir pieejama tīmekļa vietnē <https://www.cfla.gov.lv/lv/2-3-1-2-k-1> , t.sk. arī “Metodika papildinošas saimnieciskās darbības uzraudzības nodrošināšanai Eiropas Savienības kohēzijas politikas programmas 2021.–2027. gadam 2.3.1.2. pasākuma “Multimodāls sabiedriskā transporta tīkls” projektos”.
20. Vienošanās vai līguma par projekta īstenošanu projekta teksts līguma/vienošanās slēgšanas procesā var tikt precizēts atbilstoši projekta specifikai.
21. Saskaņā ar Likuma 26. pantu sadarbības iestāde ir tiesīga pieņemt lēmumu (ja attiecināms), ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

1. pielikums. Projekta iesnieguma aizpildīšanas metodika.

2. pielikums. Projektu iesniegumu vērtēšanas kritēriji un to piemērošanas metodika.

3. pielikums Projekta budžeta kopsavilkuma pielikums (MS Excel datne)

4. pielikums. Izmaksu un ieguvumu analīzes modelis (MS Excel datne).

5. pielikums. Izmaksu un ieguvumu analīzes modeļa aizpildīšanas metodika.

6. pielikums. Projekta iesniedzēja informācija par saņemto un plānoto komercdarbības atbalstu (apliecinājuma forma).

7. pielikums. Apliecinājums par nosacījumu izpildi attiecībā uz piešķirto kompensāciju apmēru un pārmērīgas kompensācijas kontroli (apliecinājuma forma).

8. pielikums. Valsts akciju sabiedrības “Latvijas dzelzceļš” apliecinājuma forma par pabeigtu paaugstināta perona izbūvi (apliecinājuma forma).

9. pielikums Apliecinājums par saimnieciskas darbības, papildinošās saimnieciskas darbības veikšanu infrastruktūrā (apliecinājuma forma).

10.pielikums. Vienošanās vai līguma par projekta īstenošanu projekts[[6]](#footnote-7).

1. Finansējuma saņēmējs nostiprina tiesības Zemesgrāmatā par infrastruktūras objektu, kurā plānots veikt ieguldījumus, ja to nosaka normatīvie akti (neattiecas uz patapinājuma līgumu). [↑](#footnote-ref-2)
2. MK noteikumu ietvaros, par stratēģiski svarīgiem projektiem, ir noteikti projekti, kas tiks īstenoti simetrijas mezglu stacijās Latvijas valstspilsētās (Daugavpils, Jelgava, Liepāja, Ogre, Rīgas centrālā stacija, Valmiera). [↑](#footnote-ref-3)
3. Ņemot vērā, ka uz projektu iesniegumu pirmo atlases kārtu nav attiecināms kvalitātes kritērijs Nr.4.1., projekta gatavība tiks vērtēta vienotā kritērija Nr.1.7. ietvarā par projekta īstenošanas kapacitāti. [↑](#footnote-ref-4)
4. Nav attiecināms uz projektu iesniegumu pirmo atlases kārtu; atbilstoši MK noteikumu 18. punktam – pasākuma pirmās atlases kārtas ietvaros tiek iesniegti un vērtēti augstas gatavības projekti. [↑](#footnote-ref-5)
5. Pieejams [Skaidrojums par mākslīgo apstākļu radīšanu un vērtēšanu Centrālā finanšu un līgumu aģentūra (cfla.gov.lv)](https://www.cfla.gov.lv/lv/jaunums/skaidrojums-par-maksligo-apstaklu-radisanu-un-vertesanu) [↑](#footnote-ref-6)
6. Vienošanās vai līgums tiek parakstīts Projektu portālā; atlases nolikuma pielikumā pievienota vienošanās vai līguma par projekta īstenošanu projekta priekšskatījuma izdruka, kas satur būtiskākos projekta īstenošanas nosacījumus. Izdrukā ar “@” apzīmēti mainīgie elementi. [↑](#footnote-ref-7)